Didysis nusivylimas

Didysis nusivylimas () – frazė, kuria įvardijamas pasekėjų nusivylimas, neišsipildžius niujorkiečio baptistų pamokslininko William Miller pranašystei, kad Jėzus Kristus sugrįšiąs 1844 m.

W. Miller, tyrinėdamas Bibliją, priėjo išvadą, kad Kristus sugrįš maždaug 1843 ar 1844 m. Iš pradžių W. Miller tikslios datos nenurodė, tačiau 1843 m. sausį paskelbė, kad laikų pabaiga įvyksianti tarp 1843 m. kovo 21 d. ir 1844 m. kovo 21 d. Kai taip nenutiko, praėjus mėnesiui jis pripažino klydęs. Visgi Kristaus sugrįžimo imta laukti 1844 m. spalio 22 d. Kai ir vėl nieko neįvyko, didžiuma pasekėjų liko visiškai nusivylę.American Adventism: The Great Disappointment. Christian History Institute. Nuoroda tikrinta 2024-12-22. Dėl neišsipildžiusios pranašystės adventistų gretose kurį laiką tvyrojo sąmyšis, judėjimas suskilo, daugelis pasekėjų jį apskritai paliko.Seventh-day Adventists. BBC. Nuoroda tikrinta 2024-12-22.

Iš mileritų judėjimo kilo Septintosios dienos adventistai, Jehovos liudytojai, Pasaulinė Dievo bažnyčia.J. Gordon Melton. Encyclopedia of Protestantism. Infobase Publishing, 2005, p. 252.

 Išnašos 

Kategorija:Protestantizmas